કોગ્નિઝેબલ ઓફેન્સના બેક ગ્રાઉન્ડમાં જોઇએ તો, એવો ગંભીર ગુનો કે જેમાં પોલીસ કોર્ટના વોરંટ વિના ધરપકડ કરી શકે તેવી સત્તા અંતર્ગત આવતો પોલીસ અધિકારનો ગુનો કોગ્નિઝેબલ ઓફેન્સમાં પોલીસે સીઆરપીસીની કલમ 154 હેઠળ એફઆઇઆર નોંધવાની જોગવાઇ છે. સામાન્ય નાગરિકો દ્વારા પોલીસ મથકોમાં જઇ ફરિયાદ નોંધાવવાનો પ્રયાસ કરાય ત્યારે પોલીસ પહેલાં તો ફરિયાદ નોંધતી જ નથી અને નાગરિકોને ધક્કા ખવડાવતી હોય છે, તેથી દેશ ભરમાં આવું વાતાવરણ બનતાં સુપ્રીમ કોર્ટે આખરે લલિતાકુમારી વિરુદ્ધ સ્ટેટ ઓફ ઉત્તર પ્રદેશના કેસમાં સીમાચિહ્નરૂપ અને માર્ગદર્શિકા સાથેનો ચુકાદો તા.12-12-2013ના રોજ જારી કર્યો હતો. જેમાં રાજય સરકાર અને પોલીસ તંત્રને ઉદ્દેશીને મહત્વના આદેશો જારી કરવામાં આવ્યા હતા.